אין שום דבר רע בלתת מתנה שאתם לא צריכים למישהו שיעריך אותה יותר (מבטיחים לא לגלות לאף אחד!), כל עוד זה נעשה בתבונה ובטוב טעם. אתם צריכים להכין את שיעורי הבית שלכם ולוודא שהמתנה שאתם רוצים למחזר נשארה שלמה וללא פגע ובאמת מתאימה לנמען. הדבר האחרון שאתם צריכים זה לתת שוקולד פג תוקף שכבר שוכב אצלכם כמה חודשים ואתם בכלל לא זוכרים מי נתן לכם אותו. כדי למנוע מבוכה וחוסר נוחות, תוודאו שהיא קולעת לטעם ולצרכים של מקבל המתנה , והוא לא ימהר להיפטר ממנה ולתת אותה למישהו אחר. כי אם השרשרת הזאת תימשך, המתנה עלולה לחזור למי שהעניק לכם אותה בפעם הראשונה.